აელა ვულფენგი

აელა ვულფენგის კლანის წევრია, მან თავის ხანმოკლე ცხოვრების მანძილზე ბევრი თავდაგადასავალი და

## ფიზიკური ინფორმაცია

### თვალები

მწვანე

ტრაგედია გამოარა. ამჟამად ჰანზას არმიაში იბრძვის და თავისუფალ დროს რეიდერების კლანზე ნადირობს.

## წარსული

აელა ვულფენგის კლანის პატარა სოფელში იზრდებოდა. რომლის თავზე ამაყად ფრიალებდა მგლის ბანერი. კლანი განთქმული იყო მაღალი ხარისხის მეტალის მოპოვებით და მთელი სოფელი მაღაროებში იყო დასაქმებული. მანამ კაცები ძვირფას მეტალს მოიპოვებდნენ მიწის წიაღიდან, ქალები ნადირობდნენ და სოფელს იცავდნენ ზღვაოსანი რეიდერებისგან. აელა ადრეული ბავშობიდან იწვრთნებოდა ნადირობაში, მშვილდის, შუბისა და ხანჯლების ხმარებაში. მაგრამ სოფლის ცხოვრება მისთვის მოსაწყენი იყო, საღამოობით ბუხართან მოსმენილი თავგადასავლების ისტორიებით ქონდა გამოჭედილი გონება და მისი ოცნება იყო ლეგენდარული მეომრების რიგებს შეერთებოდა.

14 წლის რომ იყო ნადირობისას დიდი ალფა მგლის კვალს დაადგა, უფროსების დარიგება უმალ დაავიწყდა და გადაწყვიტა მარტოს მოენადირებინა მხეცი. იმ საღამოს აელა გზის პირას იპოვა ტავერნის მეპატრონემ, პირდაღმა იწვა მინდორზე და სისხლისგან იცლებოდა. ტავერნის მეპატრონე დიდი ქალაქიდან იყო, მან შეიფარა აელა, მოარჩინა და მიაბარა მზარეულს. თავზე მიღებული ჭრილობის შედეგაგ, აელას მეხსიერება ქონდა დაკარგული და მხოლოდ მისი სახელი ახსოვდა.

რამდენიმე თვე მზარეულის დამხმარეთ მუშაობდა, მაგრამ ტავერნა მეზღვარუების მიერ ატეხილი ჩხუბისას დაიწვა. აელამ მოახერხა თავის დაღწევა აალებული შენობიდან, მაგრამ ტავერნის მეპატრონეს და მზარეულს ასე არ გაუმართლათ. აელა უპატრონოდ აღმოჩნდა დიდი ქალაქის ქუჩებში და მოუწია ქურდობით თავის რჩენა.

ერთ დღეს ბნელ ალეაში მთვრალ მცველს საფულე მოპარა, მაგრამ მცველმა შეამჩნია და ხელი ჩაავლო აელას. ამ დროს ალეის მეორე ბოლოდან სხვა მცველების ხმა მოისმა. აელა შეშინებული იყო, მთვრალი მცველი უყვიროდა რომ მზის ამოსვლას ჯალათის ნაჯახის თანხლებით შეხვდებოდა. აელამ ტავერნიდან მოპარული ხორცის პატარა დანით ყელი გამოღადრა მცველს და შეშინებული გაიქცა. სხვა მცველებმა ის  შეამჩნიეს და აელაზე ძებნა გამოცხადდა.

ის პორტის მიმართულებით გაიქცა, მთელი მისი დანაზოგით კონტრაბანდისტების გემის შტურმანი მოისყიდა და მის გუნდში ადგილი იპოვა. აელას იუნგას როლის მორგება მოუხდა და ათასი სამუშაოს შესრულება, მაგრამ მოხუცი შტურმანის სიმპატია დაიმსახურა და ეგზოტიკური ორხმლიანი ბრძოლის სტილის სწავლებაზე დაითანხმა. 2 წელი გაატარა მათთან ერთად და გუნდის სრულყოფილი წევრი გახდა, არაერთ საზღვაო შეტაკებაში მიიღო მონაწილეობა. მისი სისწრაფისა და მოქნილობის წყალობით, ახერხებდა უფრო გამოცდილი და დიდი ოპონენტების დამარცხებას.

ერთ დღეს მეკობრეები, ერთ პატარა სოფელთან ახლოს, მოფარებულ სანაპიროზე გაჩერდნენ, წყლის და საჭმლის მოსამარაგებლად. აელა მოწყენილი იყო და სოფელში გასეირნება გადაწყვიტა. შორიდან დაინახა რომ სოფელი კვამლში იყო მოცული, და მას მწვანედ შემოსილი მეომრების ჯგუფი უახლოვდებოდა. აელა რაღაც წინათრგძნობამ მოიცვა, ვერ ხსნიდა რატომ, მაგრამ იცოდა რომ უნდა გაერკვია რა ხდებოდა სოფელში. აელა სოფლის მიმართულებით გაიქცა. სოფელი რეიდერებს ქონდათ გადამწვარი და მწვანედ შემოსილი მეომრები მათთან ბრძოლაში იყვნენ ჩაბმული, სოფლის თავზე ალმოდებული მგლის ბანერი ფრიალებდა. აელას მეხსიერება ნაკადად მოაწვა, წარსული გაახსენდა და რისხვამ, ტკივილმა და სევდამ ერთად მოიცვა. ის მწვანედ შემოსილ მეომრებს შეუერთდა და გამალებით ებრძოდა რეიდერებს, ბევრი ჭრილობა მიიღო მაგრამ ბევრი რეიდერი გაიყოლა თან.

ბრძოლის დასასრულს მხოლოდ ფერფლი და სიკვდილი სუფევდა ერთ დროს დიად სოფელში. მეომრები ჰანზას რაზმის წევრები იყვნენდა მათ დაჭრილი უცნობი გოგონა შეიფარეს. გაირკვა რომ ჰანზას კაპიტანი დიდი ხანია მიყვებოდა რეიდერების კლანს და მისი მოსპობა ქონდა დასახული მიზნად. მან აელა თვალებში იგივე ტკივილი ამოიცნო რის გამოც რეიდერების წინააღმდეგ შურისძიება ქონდა დასახული მიზნად და თავის რაზმში ადგილი შესთავაზა.

## აწმყო

აელა ჰანზას არმიაში იბრძვის, მის კისერზე რეიდერების 5 ლიდერის გვამიდან აღებული ამულეტებისგან შეკრული ყელსაბამი კიდია და მის შევსებას აპირებს დარჩენილი 2-ით.

## რწმენა

აელა ვოლფენგის კლანის ტოტემებს ცემს თავყანს. ყოველ წელს, ზაფხულში როდესაც დღე ყველაზე გრძელია და ღამე ყველაზე მოკლე, ის ტყეში მარტოვდება და უძველესი რიტუალებით მიაგებს პატივს თავის კლანს